Jätkäsaaren peruskoulun lisätilojen julkisivuremontti on valmistunut – Martin Wegeliuksen kujalla alkavat katu- ja pintatyöt

Jätkäsaaren peruskoulun ja varhaiskasvatusyksikkö Fregatti–Livornonkadun lisätilojen (Saukonpaadenranta 2) julkisivuremontti saatiin sopivasti valmiiksi juuri ennen koulun alkua. Urakoitsija Consti Korjausrakentaminen Oy on aloittanut rakennustelineiden purkamisen Martin Wegeliuksen kujalla. Telineet saadaan purettua 12. elokuuta mennessä.

Jotta lasten on turvallista kulkea kouluun ja esikouluun kujan kautta, Consti on pystyttänyt työmaa-aidat purkualueen ympärille. Skanska purki omat aitauksensa eteläreunalta jo aiemmin.

Kun telineet on purettu, kujalla alkaa saman tien Helsingin rakentamispalveluliikelaitos Staran katu- ja pintatyöurakka. Päällystystyöt kestävät syyskuun loppuun saakka. Urakoitsija pitää huolen, että lapsilla säilyy turvallinen kulkuyhteys läpi kujan.

**Tulossa odotusalue sekä lisää pyörätelineitä ja penkkejä**

Päällystystöiden jälkeen kaupunki lisää alueelle pyörätelineitä ja penkkejä koulun ja päiväkodin käyttöön. Lisäksi Messipojankujan puolelle on tulossa erillinen aidattu alue, jossa lapset voivat odottaa tuntien alkamista. Stara rakentaa aitauksen 19. elokuuta alkavalla viikolla.

**Työmaita koskevat yhteydenotot:**   
hel.fi/palaute